Na osnovu Odluke Vijeća Prirodno-matematičkog fakulteta Univerziteta u Sarajevu, broj: 01/06-2034/4-2020 od 10.06.2021. godine, Odluke Senata Univerziteta u Sarajevu, broj: 01-9-76/21 od 30.06.2021. godine, Sporazuma o sufinansiranju zapošljavanja naučnog savjetnika na Prirodno-matematičkom fakultetu Univerziteta u Sarajevu, broj: 0101-12966/19 od 25.12.2019. godine i pripadajućeg Aneksa, broj: 0101-3057/21 od 30.03.2021. godine i Odluke Vlade Kantona Sarajevo, broj: 02-04-25057-45/21 od 17.06.2021. godine, raspisuje se:

 **KONKURS/NATJEČAJ**

 **za izbor naučnog saradnika na**

**Prirodno-matematičkom fakultetu**

 **Univerziteta u Sarajevu**

* **NAUČNI SARADNIK** za naučnu oblast **„Primijenjena fizika – fizika akceleratora“ na Odsjeku za fiziku** Prirodno-matematičkog fakulteta Univerziteta u Sarajevu - 1 izvršilac sa punim radnim vremenom

Pored općih zakonskih uvjeta, potrebno je da kandidati ispunjavaju uvjete utvrđene članom 31. Zakona o naučnoistraživačkoj djelatnosti („Službene novine Kantona Sarajevo“, broj: 26/16).

Uz svojeručno potpisanu prijavu na Konkurs/natječaj za izbor naučnoistraživačkog osoblja u naučno zvanje, kandidati **prilažu dokaze da ispunjavaju minimalne uvjete za izbor u naučno zvanje** kako slijedi:

* **Naučni saradnik**: naučno zvanje doktora iz oblasti za koju se bira ili stepen trećeg ciklusa studija iz oblasti za koju se bira sa prosječnom ocjenom na prvom, drugom i trećem ciklusu studija najmanje 8 ili 3,5; najmanje tri naučna rada iz oblasti za koju se bira objavljena u priznatim publikacijama; pokazane naučnoistraživačke sposobnosti.

**Kandidati za izbor naučnog saradnika dostavljaju:**

* Svojeručno potpisanu prijavu uz obavezu navođenja priložene dokumentacije;
* Biografiju/životopis;
* Diplome odgovarajućeg fakulteta za oblast na koju konkuriše (visoke stručne spreme, naučnog stepena magistra i naučnog stepena doktora, odnosno diplome I (prvog), II (drugog), odnosno integriranog i III (trećeg) ciklusa studija po Bolonji;
* Uvjerenje o položenim ispitima na diplomskom, dodiplomskom i doktorskom studiju/III ciklusu studija, odnosno dodataka diplomi I (prvog) i II (drugog) ciklusa studija;
* Rješenje o priznavanju visokoškolske kvalifikacije ako je stečena u inostranstvu ili potvrdu da je postupak u toku;
* Dokaz o pokazanim naučnoistraživačkim sposobnostima (publikovani naučni radovi/realizirani naučnoistraživački projekti/naučna priznanja i dr.);
* Bibliografiju (priložiti: radove, udžbenike, naučne knjige, monografije i dr.).

Svi kandidati, pored navedenih dokaza, dostavljaju originalni izvod iz matične knjige rođenih i uvjerenje o državljanstvu ili ovjerene kopije navedenih dokumenata, koja nisu starija od šest (6) mjeseci.

Svi listovi Prijave sa priloženom dokumentacijom, osim radova, udžbenika, knjiga, monografija i sl. moraju biti čvrsto uvezani, sa numerisanim stranicama i parafirani od strane kandidata.

**Napomena: Biografiju/životopis i bibliografiju treba dostaviti i u elektronskoj formi na CD-u. Konkurs/natječaj ostaje otvoren 60 dana od dana objavljivanja. Prijave slati putem pošte (sa naznakom za konkurs i koje mjesto) na adresu Prirodno-matematički fakultet Univerziteta u Sarajevu, ul. Zmaja od Bosne br. 33-35 ili direktno na Protokol, soba 319/III (visoka zgrada) od 9-15h. Bliže informacije se mogu dobiti na telefon: 033/723-778.**

**Nepotpune, neblagovremene i neuredne prijave, prijave kandidata koji ne ispunjavaju uslove Konkursa/natječaja kao i prijave koje sadrže neovjerene kopije tražene dokumentacije neće se uzeti u razmatranje.**